177 



Fluvialile Lag af rent glacial Oprindelse findes i et Omraade om- 

 kring Strandby Gaarde. De lagdelte Aflejringer her har en saadan 

 Mægtighed og ligger under saadanne Forhold, at de uden Tvivl maa 

 anses for at være yngre end det Morænelerslag, der træder frem i 

 Kystklinten, og som efter al Rimelighed er sammenhørende med Mo- 

 ræneleret, der træder i Dagen længere inde i Landet. 



Lagdelte Aflejringer af Grus og Sand af samme Alder træder lige- 

 ledes frem i Dagen paa Strækningen mellem Amager Bugt og Stampe 

 Aas Udløb; Profiler deri ses i Kystklinterne i Amager Bugt Sydvest 

 for Strandby Gaarde samt mellem Horsemyre Odde og Stampe Aa. 

 Mellem disse Aflejringer og Partiet omkring Strandby Gaarde kan der 

 ikke drages nogen skarp Grænse, dog skiller de sig fra dette sidste 

 ved, at deres Dannelse er nøje knyttet til en senglacial Smeltevands- 

 dal, der strækker sig fra Amager Bugt til Stampe Aas Udløb, men 

 hvoraf nu store Dele er borteroderede. 



Lagdelte Aflejringer af rent glacial Oprindelse findes Syd for 

 Rønne; de er her dækkede af Flyvesand. Profiler ses ved Møllen 

 Nord for Eksercerpladsen samt i Kystklinten, hvor der tæt Syd for 

 Kastelsodde ses et 2 m tykt Lag fint, gult Diluvialsand, der dels 

 hviler direkte paa Jurasand, dels er skilt derfra ved et 1 m tykt Lag 

 af gult Moræneler. I Odden 700 m Sydøst for Kastelsodde findes 

 der lagdelt Grus med en Del store Sten, hvilende direkte paa Jurasand. 



Endnu skal omtales, at der paa Strækningen mellem Rønne og 

 Hasle findes en Del Grusparlier, som maa anses for at være af rent 

 glacial Oprindelse. En Del af de lagdelte Grus- og Sandaflejringer 

 her hidrører muligvis fra Afsmeltningsstadiet for Indlandsisen. 



Stenfrit Diluvialler. 



Stenfrit, lagdelt Ler af glacial Oprindelse kendes kun i ganske 

 ubetydelig Udstrækning paa Bornholm. Enkelte Steder findes der 

 stenfrit Ler paa en saadan Maade i Forbindelse med lagdelt eller 

 bænket Moræneler, at det synes at danne en Fortsættelse af eller 

 en Begyndelse til Afsætning af Moræneler. Andre Steder findes det 

 indlejret i Diluvialsand. Ved Brogaard i Østermarie er der fundet 

 stenfri, tydelig lagdelt Mergel, dækket af Va — 2 m Moræneler, og 

 hvori der fandtes Sandlag. Lagene syntes at ligge horizontalt. Tæt 

 Øst for Jærnbanens Skæring med Øle Aa findes der i en Bakke 

 en Grav med lagdelt Ler, øverst gult, nederst Blaaler. Leret er dels 

 temmelig fedt, dels melsandsagtigt. Lagene ligger hovedsagelig hori- 

 zontalt, men er øverst noget pressede. Lignende Lag, hovedsagelig 

 Melsand, er fundne i Nordsiden af Rispebjerg og er antagelig 

 sammenhørende med Rispebjergs fluvioglaciale Aflejringer. 



Danmarks geologiske Undersøgelse. I. li. Nr. 13 12 



